ପୋର୍ଟ-ୱାଇନ ଦାଗ

ପୋର୍ଟ-ୱାଇନ ଦାଗ, ଅନ୍ୟ ନାମ ନେଭସ୍ ଫ୍ଲାମେଅସ, ଏକ ଜନ୍ମଜାତ ଚିହ୍ନ ଯାହା ଚର୍ମରେ ନାଲି କିମ୍ବା ବାଇଗଣୀ ରଙ୍ଗର ଦାଗ ଭାବରେ ଉପସ୍ଥାପିତ ହୁଏ ।  ସେଗୁଡ଼ିକ  ମୁହଁ କିମ୍ବା ବେକର ଗୋଟିଏ ପାର୍ଶ୍ୱରେ ଦେଖାଯାଏ   ଯଦିଓ ଶରୀରର ଯେ କୌଣସି ଅଙ୍ଗରେ ଦେଖାଯାଇପାରେ । ସେମାନଙ୍କର ସାଧାରଣତଃ ସୀମା ନିର୍ଦ୍ଧାରିତ ହୋଇଥାଏ ଏବଂ ସମୟ ସହିତ ଗାଢ଼ ଏବଂ ମୋଟା ହୋଇପାରେ । ଏହି ରୋଗ ଜଟିଳ ହେଲେ ଗ୍ଲକୋମା ହୋଇପାରେ ।

ପ୍ରାରମ୍ଭିକ ବିକାଶରେ ଜେନେଟିକ ପରିବର୍ତ୍ତନ ହେତୁ ସେଗୁଡିକ ଘଟିଥାଏ ଏବଂ ସାଧାରଣତଃ ବ୍ୟକ୍ତିର ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ଆସିନଥାଏ ।  ସେଗୁଡିକ ଷ୍ଟର୍ଜ-ୱେବର ସିଣ୍ଡ୍ରୋମ କିମ୍ବା କ୍ଲିପେଲ - ଟ୍ରେନାଉନେ-ୱେବର ସିଣ୍ଡ୍ରୋମ ଅବସ୍ଥାର ଅଂଶ ଭାବରେ ଉପସ୍ଥାପିତ ହୋଇପାରେ । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ଏଥେରେ କ୍ୟାପିଲାରୀ ବିକୃତି ଥିବା ଦେଖାଯାଏ । ରୋଗ ନିର୍ଣ୍ଣୟ ସାଧାରଣତଃ ଏହାର ରୂପ ଉପରେ ଆଧାରିତ; ଯଦିଓ ଅସ୍ପଷ୍ଟ କ୍ଷେତ୍ରରେ ଏହା ଚର୍ମ ବାୟୋପସିଦ୍ୱାରା ସମର୍ଥିତ ହୋଇପାରେ ।

ଲେଜର ଥେରାପି ସହିତ ସେଗୁଡିକ ଉପଶମ ହୋଇପାରେ ।  ଜୀବନର ପ୍ରାରମ୍ଭରେ ଏହି ଥେରାପି କାର୍ଯ୍ୟକାରୀ ହେଲେ ଏହା ଅଧିକ ପ୍ରଭାବଶାଳୀ ହୁଏ । ମୁଖ୍ୟତଃ ଚେହେରା ଉପରେ ସେମାନଙ୍କର ପ୍ରଭାବ ହେତୁ ଚିନ୍ତାର କାରଣ ହୁଅନ୍ତି । ଦାଗଗୁଡ଼ିକ ଜୀବନସାରା ଅବିରତ ଭାବରେ ରହନ୍ତି ଓ ଶରୀରର ସାଧାରଣ ବୃଦ୍ଧି ସ‌ହିତ ଆନୁପାତିକ ଭାବରେ ପ୍ରଭାବିତ ଚର୍ମର ବୃଦ୍ଧି ହୁଏ ।  

ତପୋର୍ଟ-ୱାଇନ ଦାଗ ଏକ ହଜାର ନବଜାତ ଶିଶୁଙ୍କ ମଧ୍ୟରୁ ୩ ଜଣକୁ ପ୍ରଭାବିତ କରିଥାଏ । ସେମାନେ ଜଣେ ବ୍ୟକ୍ତିର ଆତ୍ମବିଶ୍ୱାସ ଉପରେ ନକାରାତ୍ମକ ପ୍ରଭାବ ପକାଇପାରେ କିମ୍ବା ନକାରାତ୍ମକ ଆର୍ଥିକ ପ୍ରଭାବ ପକାଇପାରେ ।  ସେମାନଙ୍କର ରଙ୍ଗ ପାଇଁ ଏହି ନାମକରଣ ହୋଇଛି ଯାହା ଏକ ପ୍ରକାର ଲାଲ ମଦର ରଙ୍ଗ ସହିତ ସମାନ । ମଧ୍ୟଯୁଗ କାଳରେ ତାହା ଅଲୌକିକ କାରଣ ଯୋଗୁ ହେଉଥିବା ବିଶ୍ୱାସ କରାଯାଉଥିଲା । ଉଲ୍ଲେଖନୀୟ ମାମଲା ୧୯୯୦ ଦଶକରେ ମିଖାଇଲ୍ ଗୋରବାଚୋଭଙ୍କର ଏହି ରୋଗ ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki